ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670049498

ขอเสนอความคิดเห็นเกี่ยวกับการจัดทำระบบตอบรับอัตโนมัติแจ้งวันหยุดราชการ สำหรับหมายเลขโทรศัพท์ในการติดต่อไปยังสำนักงานเขตธนบุรี กรุงเทพมหานคร เนื่องจากประชาชนแจ้งว่าเมื่อวันอาทิตย์ที่ 15 ธันวาคม 2567 (ไม่ระบุเวลา) ประชาชนได้โทรศัพท์ติดต่อไปยังสำนักงานเขตธนบุรี (ไม่ระบุหมายเลขโทรศัพท์) ซึ่งระบบอัตโนมัติแจ้งให้กดหมายเลขตามแผนกต่างๆ แต่เมื่อกดหมายเลขแผนกต่างๆ เข้าไปแล้ว มีลักษณะสัญญาณว่างแต่ไม่มีเจ้าหน้าที่รับสาย และเมื่อถือสายได้สักพักมีเสียงอัตโนมัติแจ้ง "ให้ถือสายรออีกสักครู่" ซึ่งเมื่อประชาชนได้ติดต่อสอบถามกับเจ้าหน้าที่ที่เกี่ยวข้องเจ้าหน้าที่ชี้แจงว่า วัน-เวลา ดังกล่าว เป็นวันหยุดราชการ ซึ่งในระหว่างรอสายไม่มีระบบตอบรับอัตโนมัติแจ้งว่า วัน-เวลา ดังกล่าว เป็นวันหยุดราชการ ไม่มีเจ้าหน้าที่บริการ ทำให้ประชาชนจะต้องเสียเวลาในการถือสายรอรับบริการ ดังนั้นประชาชนเห็นควรว่าให้ในวันหยุดราชการมีระบบอัตโนมัติแจ้งด้วยว่า "วัน-เวลา ดังกล่าว เป็นวันหยุดราชการ" เพื่อที่ประชาชนจะได้ไม่ต้องเสียเวลาถือสายรอ หรืออาจจะเป็นการจัดสรรเจ้าหน้าที่รองรับไว้รับสายประชาชนไว้ 1 คน เพื่อคอยรับสายและรับเรื่องร้องเรียนต่างๆ หรือตอบคำถามประชาชน เพื่ออำนวยความสะดวกในการติดต่อใช้บริการต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata